Rikunarita-ORG/Wikinium huggingface dataset:
# Нова Англија

Областа Нова Англија е означено со црвено на територијата на САД.
**Нова Англија** (англиски: *New England*) — област во Соединетите Американски Држави. Се состои од 6 сојузни држави: Мејн, Вермонт, Њу Хемпшир, Масачусетс, Конектикат и Род Ајленд. Најголемиот град како и економско-културно средиште е Бостон.
# Оддалечени острови на Нов Зеланд

**Оддалечените новозеландски острови** (англ. *New Zealand outlying islands*) се состојат од девет островски групи, сместени во суптропиците и подантарктикот, кои се составен дел на Нов Зеланд но се наоѓаат вон новозеландскиот континентален праг. Иако се сметаат за составен дел од Нов Зеланд, седум од деветте групи не припаѓаат на ниеден регион или округ, туку се сметаат за „Подрачје вон територијална управа“. Двата исклучока се Четемските Острови, коисамите се специјална територијална единица (островски совет), и Соландеровите Острови, кои му припаѓаат на регионот Саутленд и округот Саутленд.

Поимот понекаде се користи и во контекст на Балените, група подантарктички острови кои технички се сметаат за дел од Росовата Зависност и се водат според Антарктичкиот договор.

Петте островски групи на Новозеландските Подантарктички Острови, заедно со нивните територијални води се прогласени за Светско наследство на УНЕСКО.

## Островски групи

Физичка карта на Антиподските Острови
Островските групи од север кон југ:

|  |
| --- |
|  |
| Карта на целото Кралство Нов Зеланд. |
| Островска група (*друго име*) | Површина (км²) | Највисок врв (м) | Местоположба на главниот остров |
| северно од Северниот Остров |
| Кермадек | 33,08 | врв Моумоукаи (516) | ﻿ / ﻿ |
| Трикралеви Острови (*Ngamotukaraka*, *Manawa Tawhi*) | 4,86 | (Велик Остров) (294) | ﻿ / ﻿ |
| источно/јужно Јужниот Остров |
| Четемски Острови (*Wharekauri*, *Rekohu*) | 966 | рид Маунгатере (294) | ﻿ / ﻿ |
| Соландерови Острови (*Hautere*) | 0,70 | (Соландеров Остров) (330) | ﻿ / ﻿ |
| Новозеландски Подантарктички Острови |
| Баунти | 1,35 | (остров Фанел) (88) | ﻿ / ﻿ |
| Снерс (*Tini Heke*) | 3,41 | (Североисточен Остров) (152) | ﻿ / ﻿ |
| Антиподски Острови | 20,97 | Галовеј (366) | ﻿ / ﻿ |
| Оклендови Острови (*Motu Maha*) | 625,60 | Дик (705) | ﻿ / ﻿ |
| Кемпбелови Острови (*Motu Ihupuku*) | 113,31 | Хани (569) | ﻿ / ﻿ |
| **Оддалечени острови** | 1800 | Дик (705) |   |

## Населеност

Сите острови се ненаселени освен Четемските Острови.

На островот Рауловиот Остров од групата Кермадек постои метеоролошка станица со персонал. Метеоролошката станица на Кемпбеловиот Остров нема персонал бидејќи е автоматизирана уште од 1995. На Оклендовите Острови постоела метеоролошка станица од 1942 до 1945 г. Трикралевите Острови и Оклендовите Острови порано биле населени. Постоеле неуспешни обиди за населување на Рауловиот Остров, Антиподските Острови и Оклендовите Острови. Соландеровите Острови никогаш не биле населени, освен некои исфрлени патници на диво (најдолго од 1808 до 1813 од пет патници на диво од Европа).

## Поврзано

* Новозеландски Подантарктички Острови

## Надворешни врски

* Новозеландски Подантарктички Острови Архивирано на 5 декември 2008 г. (англиски)
# Палмирски Атол

Неофицијалното знаме на Палмира
**Палмира** е ненаселен атол со површина од 12 км2 (4,6 квадратни милји) во Северниот Тихи Океан сместен на 5°52′ СГШ 162°6′ ЗГД. Палмира е едан од Северните Линиски Острови (југоисточно од Гребенот Кингман и северно од Кирибатските Линиски Острови), сместен скоро точно на југот од Хавајските Острови, отприлика на пола пат помеѓу Хаваи и Американска Самоа. Има брег од 14,5 км и пристаниште наречено Вест Лагун.

## Географија

Палмира
Карта на Линиските Острови.
Се состои од гребени, две плитки лагуни и околу 50 песочнии карпести островчиња покриени со вегетација — претежно со стебла на кокос, скаевола и со високи *Писонија* дрва. Поголемиот број на острови се споени. Исклучoци се Сенд Ајланд на запад и Барен Ајланд на исток. Најголем остров е Купер Ајланд на север, а после него Каула Ајланд на југ. Просечни годишни врнежи изнесуваат 175 инчи.
# Масовна повеќеиграчка семрежна игра

**Масовна повеќеиграчка семрежна игра** (англиски: *Massively multiplayer online game*), скратено **MMOG** или **MMO** — семрежна игра во која голем број играчи дејствуваат едни со други во „постојан“ играчки свет, расположен на играчки опслужувач. Главната разлика помеѓу MMO и повеќестандардни семрежни игри се два фактори:

* MMO работи исклучиво преку семрежјето — стандардните повеќеиграчки игри можат да работат, покрај семрежјето, и преку месна мрежа.
* ММО се играат истовремено од неколку десетици до илјадници луѓе што имаат можност да општат едни со други — бројот на истовремени учесници во стандардните повеќеиграчки игри обично се движи од неколку стотици до неколку десетици луѓе.

## Главни видови ММО

### По жанр

Семрежните игри се поделени на два големи вида:

* Служба „Барање на соиграч“, односно играње пукачки игри од прво лице, автосимулатори и други традиционални игри со можност за наоѓање соиграч на семрежјето (ова не вклучува шах, покер итн.).
* Семрежен свет (англ. Online World) — игра во која суштествуваат голем број ликови во еден виртуелен свет. За возврат, семрежните светови може да се поделат на:
	+ MMORPG — масовна повеќеиграчка игра со улоги.
	+ MMOFPS — масовна повеќеиграчка пукачка игра од прво лице.
	+ MMOSG — масовна повеќеиграчка друштвена игра.
	+ MMORG — масовна повеќеиграчка тркачка игра.
	+ Масовна стратегиска игра (како воена, така и економска). Како подвид: спортски менаџери.
	+ Масовни квизови.
	+ И други, поретки видови. На пример, воени симулатори, авиосимулатори и авиоразводни служби.

Често, границите на жанровите се нејасни. На пример, во многу современи MMOFPS има RPG-состојки — играчот може да подобри различни особености на неговиот лик, да отклучи ново оружје и опрема, и да научи вештини.

### Според видот на клиентот

Клиентската програма може да биде:

* Особена клиентска програма (на пример, World of Warcraft, Eve Online).
* Терминална програма (MUD-клиент).
* Прелистувач (поединечни проекти, на пример, OGame, игри за социјални мрежи).
* IRC-клиент (на пример во квиз-игрите).
* Jabber-клиент.

## Наводи

## Надворешни врски

* Massive Multiplayer Online на Curlie (англиски)
# Слободна територија Трст

Знаме на Слободната територија Трст
Карта на територијата (притиснете со глувчето на фотографијата за да ја зголемите)
**Слободна територија Трст** (на италијански: *Territorio libero di Trieste*, на словенечки: *Svobodno tržaško ozemlje*, на хрватски: *Slobodni teritorij Trsta*, на српски: Cлободна Териорија Трста) — поранешна независна територија во Средна Европа помеѓу северна Италија и Југославија, која излегувала на Јадранското Море. Територијата била воспоставена по Втората светска војна, под директна одговорност на Советот за безбедност на ООН.

Територијата била формирана на 10 февруари 1947 година со протокол на Договорот за мир со Италија, со цел етнички и културно мешаното население да се стави во неутрален и независен ентитет. Намерата била да се смират територијалните аспирации на Италија и Југославија произлезени од стратешката важност за трговија со Средна Европа. Територијата станала постоечка на 15 септември истата година. Администрацијата била поделена на две области: едната (Зона А) била сместена во пристанишниот град Трст со тесен крајбрежен појас на северозапад, другата (Зона Б) опфаќала мал дел од северозападниот дел на Истрискиот Полуостров.

Слободната територија де факто прекинала да постои во 1954 година и била поделена помеѓу Италија и Југославија. Овој чин бил официјализиран многу подоцна со билатералниот Договор од Осимо од 1975 година, ратификуван во 1977 година.

## Наводи
# Поларна лисица

Тежина од 4,5 до 8 килограми
**Поларна лисица** (Alopex lagopus) е месојад.

## Распространетост и навики

Ги населува Норвешка, Исланд, Гренланд и околните острови, сè до Шведска. На крзното има две бои; кафена во текот на летото и снежно-бела во зимата, додека, пак, во текот на годината е со синкава боја. Таа е типично поларно животно. Активна е преку денот и навечер. Живее во мали групи во тундрите и во планинските области. Копа дувла, а во областите каде што не се лови останува на земјата меѓу камењата или под грмушките.

Се храни со леминзи и со малечките од морските птици. Се храни и со животински лешеви, кои се исфрлени на брегот. Во јуни, женката на свет донесува 6-10, а многу поретко 12 малечки. Тие се слепи и почнуваат да гледаат по 10 дена.
# Даглас (Ман)

**Даглас** (англиски: Douglas; мански: Doolish) е најголем и главен град на островот Ман, со население од 28.939 жители (2011). Тој се наоѓа на устието на реката Даглас, сместен во залив од две милји. Реката Даглас е дел од пристаништето на градот и главно комерцијално пристаниште.

Фотохром на Лохот Шеталиштето за време на невреме, 1890-тите
Даглас беше мала населба сè додека не дојде до забрзан економски раст како резултат на поврзаноста со англиското пристаниште Ливерпул во XVIII век. Понатамошен раст на населението дојде откако градот се индустријализираше во следниот век, што резултира во 1869 година со преместување на владата на островот, од Каслтаун во Даглас. Високиот суд на островот, исто така, е со седиште во главниот град.

Градот служи како главен центар на островот за бизнис, финансии, правни услуги, испорака, транспорт, шопинг и забава. Годишната *Isle of Man ТТ* - трка со мотори започнува и завршува во Даглас.

## Поврзано

* Обединето Кралство
* Велика Британија

## Надворешни врски

* Совет на градот Архивирано на 4 јуни 2017 г.
* Главни информации за градот Архивирано на 27 декември 2009 г.
* Извештај од попис 2006 Архивирано на 14 јуни 2007 г.
# Граната

Фрагментна граната М67, модерна рачна граната (од 1968 година до денес) во САД.
**Граната** е мал експлозив, хемиска или гасна бомба, која се користи на краток дострел. Пронајдена во XV век станал толку важна што европските армии од XVII
век имале посебно обучени фрлачи на гранати, или гранатери. По 1750 година гранатите биле во голема мера напуштени заради зголемениот дострел и точноста на огненото оружје , кое ја олеснило можноста за блиска борба. Се вратиле во употреба во XX век, кога нивната ефикасност во Првата светска војна ги направила стандарден дел од борбената пешадијска опрема, што и станале. Најчеста е експлозивната граната со јадро од ТНТ или друг силен експлозив прикачена на железен заштитник и осигурач што ја детонира или со удар или по кратко одложување (обично четири секунди). Хемиските и гасните гранати повеќе согоруваат отколку што експлодираат.

## Гранатата во популарната музика

* „Граната“ (англиски: *Grenade*) — музички албум на британската рок-група Касандра комплекс (*The Cassandra Complex*) од 1986 година.
* „Стаклени гранати во облик на свеќа“ (*Glass Candle Grenades*) — песна на шкотската рок-група Кокто Твинс (*Cocteau Twins*) од 1983 година.

## Наводи
# Dota 2

| *Dota 2* |
| --- |
| Лого |
| Изработувач | Valve Corporation |
| Дистрибутер | Steam (онлајн) |
| Дизајнер | IceFrog |
| Погон | Source engine |
| Подлоги | Линукс, Microsoft Windows, Mac OS X |
| Режим | Самостоен, здружен и групен |
| Управување | Тастатура, глувче |

Dota 2 (македонски: *Дота 2)* — групна онлајн стратешка видео игра создадена од Valve Corporation. *Dota 2* претставува директно продолжение на мапата *Defense of the Ancients* за *Warcraft III: Reign of Chaos* и нејзината експанзија *The Frozen Throne*. За првпат била најавена на 13 октомври 2010, преку *Game Informer*, и официјално издадена во јули 2013 после скоро две-годишен период на бета тестирање започнат во септември 2011. Моментално е достапна бесплатно преку платформата за видео игри Steam.

*Dota 2* се игра во партии кои обично траат од 20 до 60 минути. Во една партија учествуваат 10 играчи распределени во 2 тимови кои имаат своја база на спротивните краеви на мапата. Во секоја од базите се наоѓа градба наречена „Ancient“, и целта на играта е да се уништи противничкиот Ancient и да се заштити својот Ancient од противниците. Секој играч контролира лик наречен херој со кој може да учествува во тимски битки преку кои треба да стигне до непријателскиот Ancient и да го уништи.

*Dota 2* е една од најиграните онлајн игри во светот со 800.000 играчи во било кое време. Голем дел од популарноста на *Dota 2* се должи и до нејзината компетитивност, одржувајќи повеќе турнири месечно со големи парични награди и голем број публика. Професионалните играчи на *Dota 2* се едни од најплатените играчи од сите видео игри.

## Наводи
# Half-Life (серијал)

| *Half-Life* |
| --- |
|  Логото на серијалот; грчката буква ламбда е симбол на играта. |
| **Жанр(ови)** | Пукачка игра од прво лице |
| **Изработувач(и)** | *Valve Corporation* *Gearbox Software* |
| **Издавач(и)** | *Sierra Entertainment* *Valve Corporation* *Electronic Arts* |
| **Подлоги** | Windows, Mac OS X, Xbox, Xbox 360, PlayStation 2, PlayStation 3
 |
| **Прво издание** | *Half-Life* 1998
  |

Half-Life (англ. период на полураспаѓање) — серијал од научнофантастични пукачки видеоигри од прво лице кој се состои од две целосни игри, две епизодични игри и три раширувања од трети лица, како и бројни демоа со посебна содржина. Серијалот започна во 1998 година. Повеќето игри и раширувања во серијалот се изработени од *Valve Corporation* и издадени од *Sierra Studios*, со некои раширувања од *Gearbox Software*. *Electronic Arts* ја презема дистрибуцијата на серијалот од *Sierra* од 2005 година натаму. Серијалот е првично издаден за ЛС, но повеќето игри се издадени и за конзоли.

Главниот херој во серијалот *Half-Life* е Гордон Фримен, теоретски физичар и вработен во  *Истражувачкиот центар „Блек Меса“*. Сите раширувања за првата игра имаат други играчки ликови покрај Фримен.

## Наводи

## Надворешни врски

* *Half-Life* на MobyGames
* Combine OverWiki,  надворешно вики
# Воено злосторство

**Воено злосторство** е злосторство извршено за време на војна, кое е казниво според меѓународното право. Тука спаѓа кршење на законите за водење војна, било од воени лица или цивили. Сите кршење на законите за водење војна во меѓудржавни конфликти се воени злосторства, додека прекршоците на внатрешни конфликти обично спаѓаат под локалната јурисдикција. Воени злосторства се дефинирани првично со Хашката конвенција од 1899.

## Наводи
# Јозеф Гебелс

| Паул Јозеф Гебелс |
| --- |
|  |
| Канцелар на Германија |
| **На должноста** 30 април – 1 мај 1945 |
| Претседател | Карл Дениц |
| Претходник | Адолф Хитлер |
| Наследник | нема (Шверин фон Крозиг станал Водечки министер) |
| Министер за народна просвета и пропаганда |
| **На должноста** 13 март 1933 – 30 април 1945 |
| Претходник | новосоздадена функција |
| Наследник | Вернер Науман |
| Лични податоци |
| Роден(а) | 29 октомври 1897(1897-10-29) Рајт, Прусија, Германија |
| Починал(а) | 1 мај 1945(1945-05-01) (возр. 47) Берлин, Германија |
| Партија |  НСДАП |
| Сопружник | Магда Ричел |
| Установа | Бонски универзитет Вирцбуршки универзитет Фрајбуршки универзитет Хајделбершки универзитет |
| Занимање | Политичар |
| Потпис |  |

**Паул Јозеф Гебелс** (германски: *Paul Joseph Goebbels*; 29 октомври 1897
 - 1 мај 1945
) — германски политичар и Министер за народна просвета и пропаганда за време на националсоцијалистичкиот режим од 1933 до 1945 година. Тој бил еден од најблиските соработници и најпосветените следбеници на Адолф Хитлер. Гебелс бил познат по неговото жестоко говорништво и страшниот антисемитизам. Добил докторска диплома од Хајделбершкиот Универзитет во 1921 година.

Откако нацистите дошле на власт во 1933 година, тој бил назначен министер за пропаганда. Еден од неговите први чекори била наредбата да се запалат сите книги напишани од Евреи или антинацистички автори, и ја зголемил својата контрола над секој извор на информации во Германија. По неговото назначување на таа функција, неговите напади врз германските Евреи се зацврстиле и кулминирале со Кристалната ноќ во 1938 година, првиот отворед погром од страна на нацистите.

Како голем поддржувач на војната, Гебелс направил сѐ што можел за да го подготви германскиот народ за огромен воен конфликт. До крајот на 1943, војната се претворила во огромна катастрофа за Силите на оската, но тоа само го охрабрило Гебелс да ја засили пропагандата, со тоа што ги повикал Германците да ја прифатат идејата за тотална војна и мобилизација. Гебелс останал во Берлин со Хитлер до самиот крај, а по Хитлеровото самоубиство, служел како канцелар на Третиот рајх, иако само за еден ден. Во неговите последни часови, Гебелс ѝ дозволил на жена му Магда да ги убие нивните шест дечиња. Бргу потоа, Гебелс и жена му извршиле самоубиство, тој со истрел од огнено оружје, а таа со отров.

## Поврзано

* Националсоцијалистичка германска работничка партија
* Нацизам
* Членови на Хитлеровиот кабинет

| Политички функции
 |
| --- |
| Претходник **Адолф Хитлер** | **Канцелар на Германија** 30 април-1 мај 1945 | Наследник **Шверин фон Крозиг** |
# Тихоокеанско боиште

Карта на Тихоокеанскиот Театар
**Тихоокеанско боиште** — боиште на операциите на американските сили за време на Втората светска војна во Тихиот Океан во периодот од 1941 до 1945 година. Од средината на 1942 година до крајот на војната во 1945 година, постоеле две американски оперативни команди во Тихиот Океан. Областите биле поделени на Централен Тихи Океан, Севеен Тихи Океан и Јужен Тихи Океан, под команда на адмиралот Честер Нимиц. Југозападниот дел на Тихоокеанскиот регион бил командуван од генералот Даглас Макартур.

Поради комплексните улоги на Армијата на САД и на морнарицата на САД во водењето на војна во Тихоокеанскиот театар, немало ниту еден командант на сојузничките сили, споредено со генералот Двајт Д. Ајзенхауер во Европскиот Театар.

Главните борби се одбиле помеѓу силите на Јапонија и САД.

## Наводи
# Воена историја

| Војна Воена историја по доба |
| --- |
|

Епохи[прикажи]

|  |  |
| --- | --- |
|  | Праисториско Античко Средновековно Барут Индустријално Современо |

Борилишта
[прикажи]

|  |
| --- |
|
Воздухопловно Информационо Копнено Поморско Вселенско |

Оружје
[прикажи]

|  |
| --- |
|
Оклопно Артилерија Биолошко Коњица Хемиско Електронско Пешадија Јадрено Психолошко  |

Тактика
[прикажи]

|  |
| --- |
|
Истоштување Герилско Маневарско Опсада Тотална војна Рововско |

Стратегија
[прикажи]

|  |
| --- |
|
Економско Велестратегија Оперативно |

Организација
[прикажи]

|  |
| --- |
|
Структура Чинови Единици |

Логистика
[прикажи]

|  |
| --- |
|
Опрема Ланец на набавка |

Списоци
[прикажи]

|  |
| --- |
|
Битки Војсководци Операции Опсади Теоретичари Војни Воени злосторства Оружје Писатели |

**Портал „Војна“ п
* р
* у
 |

**Воената историја** е хуманистичка дисциплина која се занимава со проучување на вооружените конфликти во светската историја и нивното влијание врз општеството, културата и економијата во завојуваните држави, како и промените во внатрешните и меѓународните односи како резултат на конфликтите.

Суштински теми на проучувањето на воената историја се: причини за војната, социјалните и културните основи, воената доктрина на секоја од страните, логистиката, лидерството, технологијата, стратегијата и тактиките што биле користени и како тие се менувале со текот на времето. Од друга страна, теоријата за праведна војна ги истражува моралните димензии на војувањето и се обидува да воспостави доктрина за воена етика.

Воената историја се изучува како применета област на воените академии со цел да не се повторуваат грешките од минатото и за да се подобрат тековните перформанси преку всадување на способност кај командантите да ги согледуваат историските паралели за време на битката.

Воената историја како дисциплина е динамична и се менува заедно со развојот на предметната област и со општествата и организациите кои ја користат. Динамичната природа на дисциплината на воената историја во голема мера е поврзана со брзината на промена на воените сили и умешноста и науката за управување со нив, како и со многу брзото темпо на технолошки развој во индустриската револуција, а од неодамна и во јадрената и информациската ера.

## Поврзано

* Воена историја на Македонија
* Воена историја по доба
* Војна
* Светска историја

## Наводи
# Хајао Мијазаки

| **Хајао Мијазаки** |
| --- |
|  |
| Роден(а) | јануари 1941 (воз. 85 г.) Бункјо,Токио, Јапонија |
| Занимање | Аниме режисер Аниматор Сценарист Мангака  |
| Активен | 1963–денес |
| Познат(а) по | Наусикаа од долината на ветрот Принцезата Мононоке Авантурите на малечката Чихиро Подвижниот замок на Хоул |
| Сопружник | Акеми Ота |

**Хајао Мијазаки** (宮崎 駿, [Мијазаки Хајао] Error: {{Transliteration}}: transliteration text not Latin script (pos $1) (help), роден на 5 јануари 1941

) — јапонски манга-уметник и истакнат режисер и аниматор на многу популарни аниме-долгометражни филмови. За време на својата долга, 50-годишна кариера, Мијазаки има постигнато меѓународно признание како создател на долгометражни анимирани филмови, и заедно со Исао Такахата го создале Студио Гибли, анимацијско студио и продукциска компанија. Успехот на филмовите на Мијазаки предизвикал споредби со амерканскиот аниматор Волт Дизни, британскиот аниматор Ник Парк и Робер Земекис, и е именуван за еден од највлијателните луѓе во светот од Time магазинот.

Мијазаки ја започна својата кариера во Тоеи Аниматион како помошен уметник за Gulliver's Travels Beyond the Moon каде ги постави своите идеја кои евентуално беа искористени како крај на филмот. Мијазаки продолжи да работи во различни улоги во анимациската индустрија во текот на десет години, сè додека не доби можност да го режисира својот прв долгометражен филм Lupin III: The Castle of Cagliostro кој излезе во 1979. По успехот на неговиот следен филм, Наусикаа од Долината на ветрот, го ко-основа Студио Гибли каде продолжи да продуцира многу долгометражни флмови сè до Принцезата Мононоке по што се привремено пензионираше.
# Нејски мировен договор

Нејски договор| Бугарија по Нејскиот договор |
| Потпишан | 27 ноември 1919 |
| Место | Неј на Сена, Франција |
| Услов | Ратификација од Бугарија и четирите најголеми Сојузнички сили. |
| Потписници |  Бугарија

---

 Франција  Грција  Италија  Јапонија  Романија  Кралство Србија  Обединето Кралство  САД
Други Сојузнички сили
* Белгија
* Република Кина
* Куба
* Хиџаз
* Полска
* Португалија
* Тајланд
* Чехословачка
 |
| Чувар | Влада на Франција |
| Јазици | француски (примарен), англиски, италијански |

**Нејски мировен договор** — договор потишан на 27 ноември 1919 година во Неј на Сена во близина на Париз, помеѓу земјите победнички во Првата светска војна и Бугарија како претставник на поразените. Договорот стапил во сила на 9 септември 1920 година.

## Територијални отстапки

Договорот и наложил на Бугарија да отстапи различни територии како поразена страна.

Така, според договорот, Бугарија требало:

* да ја предаде Западна Тракија на Антантата (која пак ја доделила на Грција на конференцијата во Санремо), прекинувајќи го директниот излез на Бугарија во Егејското Море. Размена на население (не било задолжително) следело помеѓу Бугарија и Грција.
* да отстапи површина од 2.563 км2 на својата западна граница со Кралство СХС.
* да ја врати Добруџа, која според Букурешкиот договор била делумно отстапена на Бугарија и делумно на Централните сили на Романија, со што била вратена границата утврдена со Букурешкиот договор од 1913 година.
* да ја намали својата војска на 20.000 војници.
* да плати репарации од 100 милиони фунти.
* да го признае постоењето на Кралството на Србите, Хрватите и Словенците.

Церемонијата на потпишување била одржана во Градското собрание на градот.

Во Бугарија, резултатите од договорот се популарно познати како *Втора национална катастрофа*. Подоцна Бугарија ја вратила Јужна Добруја како резултат на договорот од Крајова.

## Наводи
# Двајт Ајзенхауер

Двајт Ајзенхауер
**Двајт Ајзенхауер** (англиски: *Dwight D. Eisenhower*; 14 октомври 1890
 - 28 март 1969
), американски генерал и политичар. Во Втората светска војна бил командант на американските воени сили во Европа, потоа командант на сојузничките сили во Средоземјето, раководел со операциите на Сицилија, во јужна Италија и со десантот на Нормандија. По војната бил командант на Северноатлантскиот пакт. Во 1952 и во 1956 година бил избран за претседател на САД.

## Ајзенхауер како тема во популарната култура

* „Ајзенхауеров блуз“ (*Eisenhower Blues*) - песна на британскиот рок-музичар Елвис Костело (*Elvis Costello*) од 1986 година.

## Наводи